**Alsidig personlig udvikling**

Anerkendelse er grundstenen i vores pædagogik. Det, at vi anerkender, giver nærvær og omsorg og vi ser hvert enkelt barn og ser barnet i forhold til, hvor barnet er. Anerkendelse bygger på en ligeværdig relation mellem børn og pædagoger. Vi tilstræber at skabe en tryg tilknytning, da børn udvikler sig bedst i et trygt miljø. Den trygge tilknytning og den gode relation til pædagogerne gør, at barnet kan bevæge sig ud og danne relationer med de andre børn.

|  |
| --- |
| **Indhold:*** Alsidig personlig udvikling
 |
| **Mål:*** At vi vil give både børn og forældre en tryg og god start i børnehaven.
* At vi har trygge og glade børn i børnehaven.
 |
| **Tiltag:*** At vi får skabt en god og tryg relation til barnet.
* At vi inviterer barnet ind i børnehavelivet på en tryg og overskuelig måde.
* At vi får skabt en god dialog med forældre, med klare aftaler.
* At vi får opbygget en tryg relation til forældrene, som smitter af på barnet.
* At vi får skabt trygge legemiljøer med få børn både ude og inde.
* At vi får skabt voksenstyrede aktiviteter i små grupper, så børnene får kendskab til hinanden.
 |
| **Ansvarlig:*** Det er de primære voksne som har dialogen ift. indkøringen og de andre voksne hjælper og understøtter.
* De voksne på stuen er ansvarlig for at sikre trygheden for barnet, men vi er alle en del af arbejdet.
 |
| **Tegn:*** At barnet derhjemme begynder at fortælle om hvad der foregår i børnehaven men også modsat, at barnet fortæller om det derhjemme i børnehaven.
* At barnet få lyst til at gå på opdagelse og begynder at udvise interesse i de andre børn.
* At barnet frigør sig fra den voksne og henvender sig til de voksne.
 |
| **Dokumentation:*** Løbende iagttagelser og dialog med forældrene
 |
| **Opfølgning:*** Daglig kommunikation med forældrene
* Observationer og sparring med kollegaer på stuemøderne
 |
| **Evaluering:**Vi har i den sidste tid – grundet corona- arbejdet i små aldersopdelte grupper, hvor vi laver forskellige voksenstyrede aktiviteter. Mange af børnene trives, men vi ser også udfordringer. Vi ser lige nu børn som tænker meget på sig selv og egne behov. Vi er enige om at aldersopdelte grupper er godt, men for meget tid i disse grupper gør at børnene mister nænsomheden (empati) for hinanden. Vi skal når vi kommer tilbage til de stueopdelte grupper være opmærksom på at få de store børn tilbage som kulturbærere og give dem ansvar i børneflokken.  |
| **Nye tiltag:**Vi ser frem til at vi kan være sammen alle sammen. Her vil vi have fokus på:* At frøerne får ansvar til at hjælpe de små.
* Vi skal have højnet kulturen og hjælpsomheden.
* Vi skal mixe børnene i forskellige grupper, så de igen får kendskab til hinanden og begynder at lege sammen mere på tværs af alder.
 |
| **Ansvarlig:*** Alle personaler
 |